En gammel beboer i den danske natur er på vej tilbage. I 2016 flytter de første elge ind i Lille Vildmose.

I 2016 skal der sættes elge i Lille Vildmose. Elgene får til opgave at pleje naturen. De er nemlig specialister i at æde vandplanter og så har de også birketræer, der breder sig i mosen på menuen. Det er nogle store dyr, der skal bo i mosen. En elgtyr kan blive over to meter høj og de største vejer mere end to et halvt tons. - Det er jo fordi, vi gerne vil lave naturgrænserne så naturlige som muligt med levende dyr. Vi har også haft okser og vildheste til at gå her. De vil stille og roligt blive faset ud med krondyr og elg, så vi får vilde dyr til at passe naturen, siger biolog og naturvejleder ved Lille Vildmosecentret Jakob Konnerup. Det er 5000 år siden, der sidst levede elge i den danske natur.